Diari Oficial de la Generalitat Valenciana


Sumari del DOGV 6169, del 21-12-2009 (2009/14795)

RESOLUCIÓ de 14 de desembre de 2009, de la consellera d'Agricultura, Pesca i Alimentació, per la qual es convoquen les ajudes a les associacions de protecció i defensa dels animals per a l'exercici 2010.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6169

Data del DOGV
:   21-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14850


Data del document
:   14-12-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * benestar dels animals
    * suport econòmic
    * protecció dels animals

RESOLUCIÓ de 14 de desembre de 2009, de la consellera d'Agricultura, Pesca i Alimentació, per la qual es convoquen les ajudes a les associacions de protecció i defensa dels animals per a l'exercici 2010.  
 [2009/14632]  
L'Orde de 22 de desembre de 2006, de la Conselleria d'Agricultura, Pesca i Alimentació, per la qual s'establixen ajudes a les associacions de protecció i defensa dels animals, establix, en l'apartat quint, que les sol·licituds d'ajuda es presentaran per mitjà d'instància degudament emplenada i subscrita pel representant legal de l'associació en el termini de presentació que es farà públic anualment per mitjà de la seua publicació en el Diari Oficial de la Comunitat Valenciana.  
Esta resolució no està subjecta a l'article 87, apartat 1 del Tractat Constitutiu de la Comunitat Europea, ja que no falseja ni amenaça falsejar la competència afavorint determinades empreses o produccions, ja que es tracta d'una ajuda a associacions sense ànim de lucre.  
Per tant, i amb la finalitat que s'inicie, per a l'exercici 2010, el procés de sol·licitud i tramitació de les ajudes esmentades, es publica esta resolució.  
Per tot això, a proposta de la directora general de Producció Agrària, resolc:  
Apartat primer  
Convocar, per a l'exercici 2010, les ajudes a les associacions de protecció i defensa dels animals, les bases reguladores de les quals estan contingudes en l'Orde de 22 de desembre de 2006, de la Conselleria d'Agricultura, Pesca i Alimentació (DOCV núm. 5418, de 30.12.2006)  
Apartat segon  
Les ajudes a les associacions de protecció i defensa dels animals es concediran a càrrec de les aplicacions pressupostàries següents:  
- Per a les actuacions previstes en el paràgraf a, de l'apartat segon de l'annex de l'Orde de 22 de desembre de 2006, a càrrec de la línia T1792000, capítol 4, del programa 714.80 de Desenvolupament i Millora de la Ramaderia.  
- Per a les actuacions previstes en el paràgraf b, de l'apartat segon de l'annex de l'Orde de 22 de desembre de 2006, a càrrec de la línia T213000, capítol 7, del programa 714.80 de Desenvolupament i Millora de la Ramaderia.  
Apartat tercer  
D'acord amb el Projecte de Llei de Pressupostos, per a l'exercici 2010, els imports estimats són els següents:  
- 160.000,00 euros per a les actuacions previstes en el paràgraf a, de l'apartat segon de l'annex de l'Orde de 22 de desembre de 2006.  
- 40.000,00 euros per a les actuacions previstes en el paràgraf b, de l'apartat segon de l'annex de l'Orde de 22 de desembre de 2006.  
Apartat quart  
El termini de presentació de sol·licituds, per a l'exercici 2010, és d'un mes, comptat a partir de l'endemà de la publicació d'esta resolució en el Diari Oficial de la Comunitat Valenciana.  
Apartat quint  
Les inversions seran realitzades i justificades davant de l'administració abans del dia 15 d'octubre de 2010, tal com s'establix en l'apartat sèptim de l'annex de l'Orde de 22 de desembre de 2006.   
Apartat sext  
Esta resolució es tramita de manera anticipada a l'empara d'allò que es disposa en l'article segon de l'Orde de 26 de setembre de 1994, de la Conselleria d'Economia i Hisenda (DOCV núm. 2361, de data 6 d'octubre de 1994), per la qual es regula la tramitació anticipada de concessió de subvencions, i queda condicionat el finançament de les esmentades ajudes a l'existència, en els pressupostos de l'exercici econòmic 2010, de crèdit adequat i suficient per a això.  
Disposició final  
Primera  
Es delega en el director general competent en matèria de ramaderia, la concessió i la denegació de les ajudes previstes en esta resolució.  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol; publicada en el BOE número 167, de 14 de juliol de 1998  
).  
València, 14 de desembre de 2009.- La consellera d'Agricultura, Pesca i Alimentació: Maritina Hernández Miñana.